b'\n_START_ARTICLE_\nFleita\n_START_PARAGRAPH_\nFleita\xc2\xa0\xe2\x80\x93 medinis pu\xc4\x8diamasis muzikos instrumentas, kuriuo garsas i\xc5\xa1gaunamas pu\xc4\x8diant or\xc4\x85 \xc4\xaf skylut\xc4\x99, be mund\xc5\xa1tuko. Fleita grojantis asmuo vadinamas fleitininku.\n_START_SECTION_\nIstorija\n_START_PARAGRAPH_\n\xe2\x80\x9eFleita\xe2\x80\x9c vadinami \xc4\xafvair\xc5\xabs instrumentai, \xc4\xafvairiais laikais naudoti skirtingose pasaulio vietose. I\xc5\xa1 mamuto ilties prie\xc5\xa1 30 000\xe2\x80\x9337 000 met\xc5\xb3 padaryta fleita, rasta Vokietijoje bei septyni\xc5\xb3 skylu\xc4\x8di\xc5\xb3 fleita i\xc5\xa1 gulb\xc4\x97s kaulo, rasta Geissenklosterle ir padaryta ma\xc5\xbedaug prie\xc5\xa1 36 000, yra tarp seniausi\xc5\xb3 \xc5\xbeinom\xc5\xb3 muzikos instrument\xc5\xb3.\n_START_SECTION_\nFleit\xc5\xb3 r\xc5\xab\xc5\xa1ys\n_START_PARAGRAPH_\nDaugelyje fleit\xc5\xb3 garsas i\xc5\xa1gaunamas pu\xc4\x8diant \xc4\xaf skylut\xc4\x99, palikus j\xc4\x85 pusiau atvir\xc4\x85, ta\xc4\x8diau kitose fleitose, pvz., i\xc5\xa1ilgin\xc4\x97je, reikia ap\xc5\xbeioti vamzdel\xc4\xaf._NEWLINE_Taip pat skiriamos i\xc5\xa1ilgin\xc4\x97s (i\xc5\xa1ilgin\xc4\x97 d\xc5\xabdel\xc4\x97) ir skersin\xc4\x97s (\xc5\xa1iuolaikin\xc4\x97 vakarieti\xc5\xa1ka) fleitos. I\xc5\xa1ilgin\xc4\x97se fleitose pu\xc4\x8diama \xc4\xaf vamzd\xc5\xbeio gal\xc4\x85, skersini\xc5\xb3 skylut\xc4\x97 yra \xc5\xa1one._NEWLINE_Fleit\xc5\xb3 gali b\xc5\xabti atviri abu arba vienas galas (pvz., lietuvi\xc5\xb3 skudutis)._NEWLINE_Paprastai fleitos pu\xc4\x8diamos burna, ta\xc4\x8diau kai kuriose kult\xc5\xabrose esama nosimi pu\xc4\x8diam\xc5\xb3 fleit\xc5\xb3._NEWLINE_Skersin\xc4\x97s fleitos yra naudojamos bene da\xc5\xbeniausiai. Gaminamos i\xc5\xa1 \xc4\xafvairi\xc5\xb3 metal\xc5\xb3 ir med\xc5\xbeio, bambuko. Medin\xc4\x97s naudojamos daugiau baroko muzikai atlikti. Skersin\xc4\x97s bambuko fleitos paplitusios Indijoje (bamsuri, venu), Kinijoje (dizi), Japonijoje (ryuteki). Sidabrini\xc5\xb3 bei auksini\xc5\xb3 fleit\xc5\xb3 garsas b\xc5\xabna daug \xc5\xa1velnesnis, \xc5\xa1viesesnis bei \xc5\xa1iltesnis. Vis\xc5\xb3 fleit\xc5\xb3 garsas i\xc5\xa1gaunamas l\xc5\xab\xc5\xbetant oro srovei.\n_START_SECTION_\n\xc5\xbdymiausi fleitistai\n_START_PARAGRAPH_\nPasaulyje fleita yra vienas i\xc5\xa1 populiariausi\xc5\xb3 muzikos instrument\xc5\xb3, tod\xc4\x97l ir fleitist\xc5\xb3 yra galyb\xc4\x97s. Ta\xc4\x8diau kaip ir visose srityse galima i\xc5\xa1skirti pa\xc4\x8dius ry\xc5\xa1kiausius atstovus._NEWLINE_Vieni \xc5\xbeymiausi\xc5\xb3 fleitist\xc5\xb3 yra:_NEWLINE_James Galway, Andr\xc3\xa1s Adorj\xc3\xa1n, Ian Anderson, Julius Baker, Jeanne Baxtresser, Sharon Bezaly, Severino Gazzelloni, Peter-Lukas Graf, Irena Grafenauer, Jadwiga Kotnowska, Marcel Moyse, Aur\xc3\xa8le Nicolet, Emmanuel Pahud, Jean-Pierre Rampal, Paul Taffanel, Peter Verhoyen, Ransom Wilson, Karl-Heinz Z\xc3\xb6ller. Lietuvoje: Valentinas Gelgotas s\xc5\xabnus Giedrius Gelgotas, Algirdas Vizgirda, Rimantas Giedraitis, Laima \xc5\xa0ulskut\xc4\x97, Irma Paurien\xc4\x97.'